b"\n_START_ARTICLE_\nRobin van Persie\n_START_PARAGRAPH_\nRobin van Persie (s\xc3\xbcndinud 6. augustil 1983 Rotterdamis) on endine Hollandi jalgpallikoondise r\xc3\xbcndaja.\n_START_SECTION_\nRotterdami Feyenoordis\n_START_PARAGRAPH_\nVan Persie alustas juuniorina Rotterdami Excelsioris ja hiljem Rotterdami Feyenoordis. Ta m\xc3\xa4ngis Hollandi noorte ja juunioride koondises._NEWLINE_2002. aasta jaanuaris s\xc3\xb5lmis ta kolme ja poole aasta pikkuse lepingu Feyenoordiga ja varsti p\xc3\xa4rast seda lasti tal m\xc3\xa4ngida vigastuste k\xc3\xbc\xc3\xbcsis vaevlevas p\xc3\xb5hikoosseisus. Heade m\xc3\xa4ngude tulemusena ja osa t\xc3\xb5ttu Feyenoordi 3:2 v\xc3\xb5idus Dortmundi Borussia \xc3\xbcle UEFA Cupi finaalis 8. mail 2002 valiti ta hooaja parimaks nooreks m\xc3\xa4ngijaks Hollandis. _NEWLINE_2002. aasta suvel vaevles ta seljavalude k\xc3\xa4es, kuid l\xc3\xb5i Hollandi meistriv\xc3\xb5istluste 28 m\xc3\xa4ngus 8 v\xc3\xa4ravat. Ta oli osaline ka UEFA Meistrite liiga 2 m\xc3\xa4ngus. Erimeelsused peatreeneri Bert van Marwijkiga sundisid teda otsima 2003. aasta s\xc3\xbcgiseks uut klubi. Feyenoordi kasuks l\xc3\xb5i ta 61 m\xc3\xa4ngus 14 v\xc3\xa4ravat.\n_START_SECTION_\nArsenal FC-s\n_START_PARAGRAPH_\n17. mail 2004 s\xc3\xb5lmis van Persie s\xc3\xb5lmis lepingu Inglismaa klubiga Arsenal FC. \xc3\x9cleminekusumma oli 2,75 miljonit naelsterlingit. Arsenali s\xc3\xa4rgis deb\xc3\xbcteeris ta vahetusm\xc3\xa4ngijana 8. augustil 2004 Inglismaa superkarika kohtumises, kus Arsenal v\xc3\xb5itis Manchester Unitedi 3:1. Kohtumises Southamptoni vastu sai ta punase kaardi ja selle tulemusena ei lasknud peatreener Ars\xc3\xa8ne Wenger teda pikka aega v\xc3\xa4ljakule. Ta p\xc3\xa4\xc3\xa4ses uuesti m\xc3\xa4ngima Thierry Henry vigastuse j\xc3\xa4rel. Arsenal v\xc3\xb5itis Inglismaa karika. Van Persie l\xc3\xb5i otsustava v\xc3\xa4rava m\xc3\xa4ngus West Bromiwichi vastu, kui Arsenal kindlustas teise koha Premier League'is hooajal 2004\xe2\x80\x932005. Selle tulemusena valiti ta k\xc3\xb5rgliiga kuu m\xc3\xa4ngijaks._NEWLINE_Novembris l\xc3\xb5i ta 4 m\xc3\xa4ngus 6 v\xc3\xa4ravat ja valiti kuu m\xc3\xa4ngijaks. Kokku m\xc3\xa4ngis ta hooajal 41 m\xc3\xa4ngu ja l\xc3\xb5i 11 v\xc3\xa4ravat.\n_START_SECTION_\nIsiklikku\n_START_PARAGRAPH_\nRobin van Persie on 183 cm pikk."